### Resume

En privat bygherre har anmodet om lokalplanen. Lokalplanområdet ligger [adresse] 1, [adresse].

Området har hidtil rummet et svinebrug, som er fraflyttet og under nedrivning.

Der planlægges for en dagligvarebutik på 1.200 m2 og tæt-lav boliger.

### Sagsfremstilling

![](data:image/png;base64...)

Figur 1: Kort over lokalplanområdet

![](data:image/png;base64...)

Figur 2: Udkast til fremtidig udnyttelse af lokalplanområdet

Lokalplanområdet ligger på hjørnet af [adresse] og [adresse] i [adresse]. Her har der tidligere ligget en svinefarm, som har fået en nedrivningstilladelse i foråret 2022. Ejendommen er ved at blive rømmet for bebyggelse.

En privat bygherre har anmodet om lokalplanen, der skal muliggøre opførelse af en dagligvarebutik, som erstatning for butikken [adresse], samt rækkehuse.

Der er ønske om at opføre en dagligvarebutik på 1.200 m2 inklusiv lager og tilhørende parkeringspladser. Dertil ønskes opført ca. 25-30 rækkehuse. Dagligvarebutik og rækkehuse opføres inden for en centerramme i kommuneplanen.

Dagligvarebutikken placeres med facader mod [adresse] og [adresse], således den indgår i rækken af bygninger omkring Amanda Christiansen. Butikkens placering placeres vest for butikken langs [adresse]. Langs [adresse] friholdes et areal til græsrabat og parkering. Al fælles parkering omkranses af hække eller buske. Parkering ved dagligvarebutikken beplantes med flere træer. Dertil suppleres lokalplanområdet med vejtræer mod [adresse], som det er kendetegnet ved ankomsten til [adresse] fra både øst og vest.

Lokalplanområdet grænser op til det åbne land med marker og arealer, der har været anvendt og bliver anvendt til råstofudgravning.

Lokalplanområdet forberedes til, at give adgang til flere boliger mod nord, hvis dette areal kan optages i kommuneplanen ved en fremtidig revision.

Der er ønske om, at tæt-lav boligerne placeres på grunde under 400 m2 og det areal, der ligger under de 400 m2 tilføjes de fælles friarealer. Der arbejdes med boliger, der orienteres nord-syd eller øst-vest. Nogle af boligerne får parkering på egen grund imens andre får fælles parkering, hvorfra man går frem til boligen. Derved får man fælles friarealer mellem flere af boligernes ankomstarealer, der er friholdt for kørsel og parkering. Boligerne ligger centralt i [adresse] med nem adgang til indkøb og busstoppested. Lokalplanområdet ligger i en centerramme i kommuneplanen og er derfor egnet til en højere tæthed end omkringliggende boligområder.

Særlige planmæssige forhold

Ejer bliver anmodet om at berigtige skellet mod [adresse], forud for lokalplanforslaget sendes i offentlig høring.

Planafdelingen går i dialog med [adresse] vedrørende kirkeomgivelserne, der går ind over en mindre del af lokalplanområdet.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen vurderes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1360 igangsættes. |

### Beslutning

Godkendt.